Diari Oficial de la Generalitat Valenciana


Sumari del DOGV 8104, del 11-08-2017 (2017/6710)

RESOLUCIÓ de 22 de juny de 2017, de la Direcció General de Medi Natural i d'Avaluació Ambiental, per la qual es modifica el Registre de Materials de Base de la Comunitat Valenciana.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   8104

Data del DOGV
:   11-08-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/6710


Data del document
:   22-06-2017

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * legislació
    * silvicultura
    * catàleg
    * protecció del bosc

RESOLUCIÓ de 22 de juny de 2017, de la Direcció General de Medi Natural i d'Avaluació Ambiental, per la qual es modifica el Registre de Materials de Base de la Comunitat Valenciana. [2017/6710]  
En desplegament del que estableix l'article 4 del Decret 15/2006, de 20 de gener, del Consell de la Generalitat, pel qual es regula la producció, comercialització i utilització dels materials forestals de reproducció (DOCV 5148, 25.01.2006) es van publicar l'Ordre de 10 de gener de 2007, de la Conselleria de Territori i Habitatge, per la qual es publica el Catàleg de Materials de Base de la Comunitat Valenciana de diverses espècies per a la producció de material forestal de reproducció identificat i qualificat (DOCV 5450, 14.02.2007), i l'Orde 23/2012, de 28 de novembre, de la Conselleria d'Infraestructures, Territori i Medi Ambient, per la qual es publica la modificació del Catàleg de Materials de Base de la Comunitat Valenciana per a la producció de material forestal de reproducció identificat i qualificat (DOCV 6917, 05.12.2012) i la Resolució de 20 de desembre de 2016, de la Direcció General de Medi Natural i d'Avaluació Ambiental, per la qual es modifica el Registre de Materials de Base de la Comunitat Valenciana.  
  
Vist l'informe de la Secció de Conservació de Recursos Genètics Forestals de 22 de juny de 2017 en el qual s'informa sobre la necessitat d'ampliar l'elenc de materials de base de certes espècies per a la recol·lecció de materials forestals de reproducció de la categoria identificada, amb l'objectiu de fomentar la diversitat genètica en les activitats de reforestació i restauració i procedir a modificar, rectificar i actualitzar certes dades de registre.  
Considerant que el Decret 15/2006, de 20 de gener, del Consell de la Generalitat, pel qual es regula la producció, comercialització i utilització dels materials forestals de reproducció, en l'article 5, assenyala que: «la direcció general competent per raó de la matèria podrà delimitar i autoritzar materials de base del tipus font semillera o rodal en terreny forestal, amb independència de la titularitat del dit terreny», i fent ús de les facultats conferides en matèria forestal a la Direcció General de Medi Natural i d'Avaluació Ambiental pel Decret 158/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenrotllament Rural, resolc:  
  
  
Primer  
Procedir a donar d'alta en el Registre de Materials de Base de la Comunitat Valenciana les fonts llavoreres amb la codificació següent: de Juniperus oxycedrus FS-237/25/03/003, FS-237/25/03/004, FS-237/25/03/005, FS-237/36/03/003, FS-237/36/03/004, FS-237/36/03/005, de Quercus coccifera FS-49/25/46/001, FS-49/25/03/001, FS-49/25/03/002, FS-49/25/03/004, FS-49/36/03/001, FS-49/36/03/002, de Quercus ilex FS-45/10/12/057, de Taxus baccata FS-14/23/46/001, FS-14/23/46/002, FS-14/23/12/006, FS-14/23/12/007, FS-14/25/03/001, FS-14/25/03/002, FS-14/25/03/003, FS-14/25/03/004, FS-14/25/03/005, i amb les dades bàsiques de registre que s'indiquen en l'annex I d'esta resolució.  
  
Segon  
Procedir a modificar i rectificar les dades bàsiques de registre dels materials de base de la relació inclosa en l'annex II segons les dades assenyalades en el dit annex, en virtut del que estableix l'article 4.1 del Decret 15/2006, de 20 de gener, del Consell de la Generalitat, pel qual es regula la producció, comercialització i utilització dels materials forestals de reproducció.  
  
Tercer  
Procedir a actualitzar el nom de les regions de procedència de les fonts llavoreres de Quercus ilex i de Quercus faginea de les regions amb codi J i E, respectivament, que van ser objecte d'inclusió en el registre per mitjà de l'esmentada Ordre de 2007, l'Ordre 23/2012, de 28 de novembre, de la Conselleria d'Infraestructures, Territori i Medi Ambient i la també esmentada resolució de 20 de desembre de 2016, ja que la seua denominació inicial «Alcoy» (Alcoi) i «Alcoy-Sierra de Salinas» (Alcoi-Serre de Salines), respectivament, segons Resolució de 27 d'abril de 2000, de la Direcció General d'Agricultura, per la qual es publica el Catàleg Nacional de les Regions de Procedència relatiu a diverses espècies forestals, va ser modificada per Resolució de 28 de juliol de 2009, de la Direcció General de Recursos Agrícoles i Ramaders, per la qual s'autoritza i publica el Catàleg Nacional de les Regions de Procedència relativa a diverses espècies forestals, assignant-los la denominació comuna de «Sierras Béticas Valencianas» (Serres Bètiques Valencianes).  
  
Quart  
Publicar en el Diari Oficial de la Comunitat Valenciana la present resolució, en compliment del que estableix l'article 4 del Decret 15/2006, de 20 de gener, del Consell de la Generalitat, pel qual es regula la producció, comercialització i utilització dels materials forestals de reproducció.  
  
Contra la present resolució que no posa fi a la via administrativa podrà interposar-se recurs d'alçada davant del titular de la Secretaria Autonòmica de Medi Ambient i Canvi Climàtic en el termini d'un mes, comptat des de l??endemà de ser notificada, d??acord amb el que estableixen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
  
València, 22 de juny de 2017.- El director general de Medi Natural i d'Avaluació Ambiental: Antoni Marzo i Pastor.